Πρόταση απόφασης του Συμβουλίου όσον αφορά τη θέση της Κοινότητας στο πλαίσιο του συμβουλίου σύνδεσης σχετικά με τη συμμετοχή της Πολωνίας σε κοινοτικά προγράμματα στους τομείς της κατάρτισης της νεολαίας και της εκπαίδευσης (97/C 337/04) COM(97) 422 τελικό - 97/0224(CNS)

(Υποβλήθηκε από την Επιτροπή στις 4 Σεπτεμβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 126 και 127 σε συνδυασμό με το άρθρο 228 παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι το συμπληρωματικό πρωτόκολλο της ευρωπαϊκής συμφωνίας περί σύνδεσης των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, έχει συναφθεί με απόφαση του Συμβουλίου και της Επιτροπής, της 4ης Δεκεμβρίου 1995 7

ότι σύμφωνα με το άρθρο 1 του συμπληρωματικού πρωτοκόλλου, η Πολωνία μπορεί να συμμετάσχει σε κοινοτικά προγράμματα-πλαίσια, ειδικά προγράμματα, έργα ή άλλες δράσεις στους τομείς της κατάρτισης της νεολαίας και της εκπαίδευσης και ότι, σύμφωνα με το άρθρο 2, οι όροι συμμετοχής της Πολωνίας, στις δραστηριότητες που αναφέρονται στο άρθρο 1 θα αποφασιστούν από το συμβούλιο σύνδεσης 7

ότι η απόφαση 94/819/ΕΚ του Συμβουλίου, της 6ης Δεκεμβρίου 1994, για τη θέσπιση ενός προγράμματος δράσης για την εφαρμογή μιας πολιτικής της Ευρωπαϊκής Κοινότητας όσον αφορά την επαγγελματική κατάρτιση, το οποίο στο εξής θα καλείται «Leonardo da Vinci» (1), και ιδίως το άρθρο 9 παράγραφος 1 αυτής, η απόφαση αριθ. 818/95/ΕΚ του Ευρωπαϊκού Κοινοβουλίου και του Συμβουλίου, της 14ης Μαρτίου 1995, που εγκρίνει την τρίτη φάση του προγράμματος «Νεολαία για την Ευρώπη» (2), και ιδίως το άρθρο 7 παράγραφος 4 αυτής, και η απόφαση αριθ. 819/95/ΕΚ του Ευρωπαϊκού Κοινοβουλίου και του Συμβουλίου, της 4ης Μαρτίου 1995, που θεσπίζει το κοινοτικό πρόγραμμα δράσης στον τομέα της εκπαίδευσης (που στο εξής θα καλείται «Socrates») (3), και ιδίως το άρθρο 7 παράγραφος 3 αυτής, προβλέπουν ότι αυτά τα προγράμματα θα είναι ανοιχτά στη συμμετοχή των συνδεδεμένων χωρών της Κεντρικής Ευρώπης σύμφωνα με τους όρους των συμπληρωματικών πρωτοκόλλων για τη συμμετοχή σε κοινοτικά προγράμματα 7

ότι κατά την κοινή συνεδρίαση των υπουργών παιδείας που πραγματοποιήθηκε στο Λουξεμβούργο στις 23 Οκτωβρίου 1995 και στις Βρυξέλλες στις 21 Νοεμβρίου 1996 στο πλαίσιο του διαρθρωτικού διαλόγου μεταξύ της Ευρωπαϊκής Ένωσης και των συνδεδεμένων χωρών της Κεντρικής Ευρώπης, επιβεβαιώθηκε η επιθυμία των μερών να επεκτείνουν τη συμμετοχή στα προγράμματα Leonardo da Vinci, Νεολαία για την Ευρώπη και Socrates στις χώρες αυτές,

ΑΠΟΦΑΣΙΖΕΙ:

Η θέση την οποία θα λάβει η Κοινότητα στο συμβούλιο σύνδεσης που θεσπίστηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, όσον αφορά τη συμμετοχή της Πολωνίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης, βασίζεται στο επισυναπτόμενο σχέδιο απόφασης του συμβουλίου σύνδεσης.

(1) ΕΕ L 340 της 29. 12. 1994.

(2) ΕΕ L 87 της 20. 4. 1995.

(3) ΕΕ L 87 της 20. 4. 1995.

Σχέδιο απόφασης του συμβουλίου σύνδεσης ΕΚ-Πολωνίας που εγκρίνει τους όρους συμμετοχής της Πολωνίας σε κοινοτικά προγράμματα στους τομείς της κατάρτισης της νεολαίας και της εκπαίδεσης

ΤΟ ΣΥΜΒΟΥΛΙΟ ΣΥΝΔΕΣΗΣ,

Έχοντας υπόψη:

την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας αφετέρου (1),

το συμπληρωματικό πρωτόκολλο της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, σχετικά με τη συμμετοχή της Πολωνίας σε κοινοτικά προγράμματα (2), και ιδίως τα άρθρα 1 και 2,

Εκτιμώντας:

ότι, σύμφωνα με το άρθρο 1 του συμπληρωματικού πρωτοκόλλου, η Πολωνία μπορεί να συμμετάσχει σε κοινοτικά προγράμματα, ειδικά προγράμματα, έργα και άλλες δράσεις στους τομείς της εκπαίδευσης, της κατάρτισης της νεολαίας και της εκπαίδευσης 7

ότι, σύμφωνα με το άρθρο 2 του συμπληρωματικού πρωτοκόλλου, οι όροι συμμετοχής της Πολωνίας στις δραστηριότητες που αναφέρονται στο άρθρο 1 θα αποφασιστούν από το συμβούλιο σύνδεσης 7

ότι, κατά την κοινή συνάντηση των υπουργών παιδείας, που πραγματοποιήθηκε στο Λουξεμβούργο, στις 23 Οκτωβρίου 1995 και στις Βρυξέλλες, στις 21 Νοεμβρίου 1996, στο πλαίσιο του διαρθρωτικού διαλόγου μεταξύ της Ευρωπαϊκής Ένωσης και των συνδεδεμένων μερών των χωρών της Κεντρικής Ευρώπης επιβεβαιώθηκε η επιθυμία τους να επεκτείνουν τη συμμετοχή στα προγράμματα Leonardo da Vinci, Νεολαία για την Ευρώπη και Socrates στις χώρες αυτές,

ΑΠΟΦΑΣΙΖΕΙ:

Η Πολωνία θα συμμετάσχει στα προγράμματα Leonardo da Vinci, Νεολαία για την Ευρώπη και Socrates της Ευρωπαϊκής Κοινότητας, σύμφωνα με τους επισυναπτόμενους όρους που αποτελούν αναπόσπαστο τμήμα της παρούσας απόφασης.

(1) ΕΕ L 347 της 31. 12. 1993.

(2) ΕΕ L 317 της 30. 12. 1995.

Όροι συμμετοχής της Πολωνίας στα προγράμματα Leonardo da Vinci, Νεολαία για την Ευρώπη και Socrates

Άρθρο 1

Η Πολωνία θα συμμετάσχει σε όλες τις δράσεις των προγραμμάτων Leonardo da Vinci, Νεολαία για την Ευρώπη και Socrates, (όπου στο εξής θα καλούνται «τα προγράμματα»), σύμφωνα, εκτός αν ορίζεται διαφορετικά στην παρούσα απόφαση, με τους στόχους, τα κριτήρια, τις διαδικασίες και τις προθεσμίες που ορίζονται στην απόφαση 94/819/ΕΚ του Συμβουλίου σχετικά με τη θέσπιση ενός προγράμματος δράσης για την υλοποίηση μιας κοινοτικής πολιτικής όσον αφορά την επαγγελματική κατάρτιση, στην απόφαση αριθ. 818/95/ΕΚ του Ευρωπαϊκού Κοινοβουλίου και του Συμβουλίου, που εγκρίνει την τρίτη φάση του προγράμματος «Νεολαία για την Ευρώπη» και στην απόφαση αριθ. 819/95/ΕΚ του Ευρωπαϊκού Κοινοβουλίου και του Συμβουλίου που θεσπίζει το πρόγραμμα δράσης της Ευρωπαϊκής Κοινότητας στον τομέα της εκπαίδευσης.

Άρθρο 2

Οι όροι για την υποβολή, την αξιολόγηση και την επιλογή των αιτήσεων σχετικά με τα επιλέξιμα θεσμικά όργανα, οργανισμούς και ιδιώτες της Πολωνίας θα είναι ίδιοι με αυτούς που εφαρμόζονται για τα επιλέξιμα θεσμικά όργανα, οργανισμούς και ιδιώτες της Κοινότητας.

Οι δραστηριότητες γλωσσικής προετοιμασίας και κατάρτισης αναφέρονται στις επίσημες γλώσσες της Κοινότητας. Σε εξαιρετικές περιπτώσεις, θα μπορούσαν να γίνουν δεκτές και άλλες γλώσσες, εφόσον το απαιτεί η εφαρμογή των προγραμμάτων.

Άρθρο 3

Για να διασφαλισθεί η ευρωπαϊκή διάσταση των προγραμμάτων, τα διεθνικά έργα και δραστηριότητες που προτείνει η Πολωνία θα πρέπει να περιλαμβάνουν έναν ελάχιστο αριθμό εταίρων από τα κράτη μέλη της Κοινότητας. Αυτός ο ελάχιστος αριθμός θα αποφασιστεί στο πλαίσιο της υλοποίησης των προγραμμάτων, αφού ληφθούν υπόψη η φύση των διαφόρων δραστηριοτήτων, ο αριθμός των εταίρων ενός δεδομένου έργου και ο αριθμός των χωρών που συμμετέχουν στο πρόγραμμα. Τα έργα και οι δραστηριότητες που εκτελούνται αποκλειστικά σε συνεργασία μεταξύ της Πολωνίας και των κρατών ΕΖΕΣ-ΕΟΧ ή άλλης τρίτης χώρας, συμπεριλαμβανομένων των χωρών που έχουν συνάψει συμφωνία σύνδεσης με την Κοινότητα στις οποίες είναι ανοιχτή η συμμετοχή στα προγράμματα, δεν θα είναι επιλέξιμα για κοινοτική χρηματοδοτική στήριξη.

Άρθρο 4

Σύμφωνα με τους όρους των σχετικών διατάξεων των αποφάσεων για τα προγράμματα Leonardo da Vinci, Νεολαία για την Ευρώπη και Socrates, η Πολωνία θα παράσχει τις απαραίτητες δομές και μηχανισμούς σε εθνικό επίπεδο και θα λάβει όλα τα απαραίτητα μέτρα ώστε να διασφαλίσει τον εθνικό συντονισμό και οργάνωση της υλοποίησης των προγραμμάτων.

Άρθρο 5

Η Πολωνία θα καταβάλει κάθε έτος μια συνεισφορά στον προϋπολογισμό της Κοινότητας για να καλύψει το κόστος που προκύπτει από τη συμμετοχή της στα προγράμματα.

Οι κανόνες που διέπουν τη χρηματοδοτική συνεισφορά της Πολωνίας θα είναι αυτοί που καθορίζονται στο παράρτημα, το οποίο αποτελεί αναπόσπαστο μέρος της παρούσας απόφασης. Η επιτροπή σύνδεσης θα αναλάβει να προσαρμόσει αυτή τη συνεισφορά οποτεδήποτε καταστεί αναγκαίο.

Άρθρο 6

Τα κράτη μέλη της Κοινότητας και η Πολωνία θα καταβάλουν κάθε δυνατή προσπάθεια για να διευκολύνουν την ελεύθερη διακίνηση και διαμονή σπουδαστών, καθηγητών, πανεπιστημιακών λειτουργών, νέων και άλλων επιλέξιμων ατόμων που μετακινούνται μεταξύ Πολωνίας και Κοινότητας με σκοπό τη συμμετοχή σε δραστηριότητες που καλύπτονται από την παρούσα απόφαση.

Άρθρο 7

Με την επιφύλαξη των ευθυνών της Επιτροπής και του Ελεγκτικού Συνεδρίου της Κοινότητας σε σχέση με την παρακολούθηση και αξιολόγηση των προγραμμάτων, σύμφωνα με τα άρθρα 10, 9 και 8 των αποφάσεων για τα Leonardo da Vinci, Νεολαία για την Ευρώπη και Socrates, η συμμετοχή της Πολωνίας στα προγράμματα θα παρακολουθείται συνεχώς σε εταιρική βάση, με τη συμμετοχή της Επιτροπής και της Πολωνίας. Η Πολωνία θα υποβάλει στην Επιτροπή σχετικές εκθέσεις και θα συμμετάσχει σε άλλες σχετικές δραστηριότητες που θα καθορίζονται από την Κοινότητα για το σκοπό αυτό.

Άρθρο 8

Με την επιφύλαξη των διαδικασιών που αναφέρονται στο άρθρο 6 της απόφασης για το πρόγραμμα Leonardo da Vinci, στο άρθρο 6 της απόφασης για το πρόγραμμα «Νεολαία για την Ευρώπη» και στο άρθρο 4 της απόφασης για το πρόγραμμα Socrates, η Πολωνία θα καλείται σε συνεδριάσεις συντονισμού για κάθε θέμα που αφορά την εφαρμογή της παρούσας απόφασης πριν από τις τακτικές συνεδριάσεις των επιτροπών. Η Επιτροπή θα ενημερώνει την Πολωνία σχετικά με τα αποτελέσματα των τακτικών συνεδριάσεων.

Άρθρο 9

Η γλώσσα που θα χρησιμοποιείται στη διαδικασία εφαρμογής, στα συμβόλαια, στις εκθέσεις που θα υποβάλονται και σε άλλες διοικητικές ρυθμίσεις για τα προγράμματα, θα είναι μια από τις επίσημες γλώσσες της Κοινότητας.

Άρθρο 10

Η παρούσα απόφαση θα ισχύει καθόλη τη διάρκεια των προγραμμάτων Leonardo da Vinci, Νεολαία για την Ευρώπη και Socrates (μέχρι τις 31 Δεκεμβρίου 1999).

Άρθρο 11

Η παρούσα απόφαση αρχίζει να ισχύει την πρώτη ημέρα του μήνα μετά την έγκρισή της από το συμβούλιο σύνδεσης.

ΠΑΡΑΡΤΗΜΑ

ΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΠΟΛΩΝΙΑΣ ΣΤΑ ΠΡΟΓΡΑΜΜΑΤΑ LEONARDO DA VINCI, SOCRATES ΚΑΙ ΝΕΟΛΑΙΑ ΓΙΑ ΤΗΝ ΕΥΡΩΠΗ

1. Η χρηματοδοτική συνεισφορά της Πολωνίας θα καλύπτει:

- επιδοτήσεις ή άλλη χρηματοδοτική στήριξη από τα προγράμματα προς τους πολωνούς συμμετέχοντες,

- τη χρηματοδοτική στήριξη από τα προγράμματα για τη λειτουργία των εθνικών φορέων, όπου είναι δυνατό,

- συμπληρωματικές διοικητικές δαπάνες σχετικές με τη διαχείριση των προγραμμάτων της Επιτροπής που προκύπτει από τη συμμετοχή της Πολωνίας.

2. Για κάθε οικονομικό έτος, το συνολικό ποσό των επιδοτήσεων ή άλλης χρηματοδοτικής στήριξης που λαμβάνουν από τα προγράμματα οι πολωνοί δικαιούχοι και οι εθνικές υπηρεσίες της Πολωνίας δεν θα υπερβαίνει τη συνεισφορά που καταβάλλει η Πολωνία, μετά την αφαίρεση των συμπληρωματικών διοικητικών δαπανών.

Αν η συνεισφορά που καταβάλλει η Πολωνία στον προϋπολογισμό της Κοινότητας, μετά την αφαίρεση των συμπληρωματικών διοικητικών δαπανών, είναι μεγαλύτερη από το συνολικό ποσό των επιδοτήσεων ή άλλης χρηματοδοτικής στήριξης που λαμβάνουν οι πολωνοί δικαιούχοι και οι εθνικοί φορείς από τα προγράμματα, η Επιτροπή των Ευρωπαϊκών Κοινοτήτων θα μεταφέρει το υπόλοιπο στο επόμενο οικονομικό έτος και θα το αφαιρεί από τη συνεισφορά του επόμενου έτους. Αν παραμένει υπόλοιπο μετά την ολοκλήρωση των προγραμμάτων, το σχετικό ποσό θα επιστρέφεται στην Πολωνία.

3. Leonardo da Vinci

Η ετήσια συνεισφορά της Πολωνίας θα είναι 6 420 000 Ecu από το 1997. Από το ποσό αυτό, 420 000 Ecu θα καλύψουν τις συμπληρωματικές διοικητικές δαπάνες που σχετίζονται με τη διαχείριση του προγράμματος από την Επιτροπή, οι οποίες προκύπτουν από τη συμμετοχή της Πολωνίας.

4. Socrates

Η συνεισφορά της Πολωνίας θα είναι:

- 5 176 660 Ecu το 1997 για τη συμμετοχή της στο κεφάλαιο II (σχολική εκπαίδευση, Comenius) και στο κεφάλαιο III οριζόντια μέτρα). Από το σύνολο αυτό, ένα ποσό 338 660 Ecu θα καλύπτει τις συμπληρωματικές διοικητικές δαπάνες που σχετίζονται με τη διαχείριση του προγράμματος από την Επιτροπή, οι οποίες προκύπτουν από τη συμμετοχή της Πολωνίας,

- 11 764 650 Ecu το 1998 και το 1999 για τη συμμετοχή της σε ολόκληρο το πρόγραμμα Socrates, συμπεριλαμβανομένου και του κεφαλαίου I (Erasmus). Από το σύνολο αυτό, ένα ποσό 769 650 Ecu θα καλύπτει το συμπληρωματικό διοικητικό κόστος που σχετίζεται με τη διαχείριση του προγράμματος από την Επιτροπή, όπως αυτό προκύπτει από τη συμμετοχή της Πολωνίας.

5. Νεολαία για την Ευρώπη

Η ετήσια συννεισφορά της Πολωνίας θα είναι:

- 1 000 000 Ecu το 1997 για τη συμμετοχή της στις δράσεις Α1 και Β1,

- 1 500 000 Ecu το 1998 και 2 000 000 Ecu το 1999 για τη συμμετοχή της σε όλες τις δράσεις του προγράμματος, εκτός από τη δράση Δ.

Από τα συνολικά αυτά ποσά, ένα ετήσιο ποσό 65 000 Ecu το 1997, 98 000 Ecu το 1998 και 130 000 Ecu το 1999 θα καλύπτουν συμπληρωματικές διοικητικές δαπάνες που σχετίζονται με τη διαχείριση του προγράμματος από την Επιτροπή, όπως αυτό προκύπτει από τη συμμετοχή της Πολωνίας.

6. Θα ισχύσει ο δημοσιονομικός κανονισμός που εφαρμόζεται στο γενικό προϋπολογισμό της Κοινότητας, κυρίως όσον αφορά τη διαχείριση της συνεισφοράς της Πολωνίας.

Μετά την έναρξη ισχύος της παρούσας απόφασης και στις αρχές του κάθε επόμενου έτους, η Επιτροπή θα απευθύνει στην Πολωνία πρόσκληση για χρηματοδότηση αντίστοιχη με τη συνεισφορά της στο κόστος, βάσει της απόφασης.

Η συνεισφορά αυτή θα εκφράζεται σε Ecu και θα καταβάλεται σε ένα τραπεζικό λογαριασμό της Επιτροπής σε Ecu.

Η Πολωνία θα καταβάλει τη συνεισφορά της στο ετήσιο κόστος, σύμφωνα με την παρούσα απόφαση και με την πρόσκληση για χρηματοδότηση, το αργότερο τρεις μήνες μετά την αποστολή της πρόσκλησης. Οποιαδήποτε καθυστέρηση της συνεισφοράς θα συνεπάγεται την καταβολή τόκου από την Πολωνία επί του οφειλόμενου ποσού από την ημερομηνία λήξης της προθεσμίας. Το επιτόκιο αντιστοιχεί σε αυτό που ισχύει σύμφωνα με το Ευρωπαϊκό Ταμείο Νομισματικής Συνεργασίας για το μήνα της προθεσμίας, για τις δράσεις του σε Ecu (1), αυξημένο κατά 1,5 %.

7. Η Πολωνία θα καταβάλει τις συμπληρωματικές διοικητικές δαπάνες που αναφέρονται στις παραγράφους 3, 4, και 5 από τον εθνικό της προϋπολογισμό.

8. Η Πολωνία θα καταβάλει το 3 % (1997), το 13 % (1998) και το 23 % (1999) των υπολοιπόμενων δαπανών της συμμετοχής της στα προγράμματα από τον εθνικό της προϋπολογισμό.

Βάσει των συνήθων διαδικασιών προγραμματισμού PHARE, τα υπόλοιπα ποσά που αντιστοιχούν στο 97 % (1997) στο 87 % (1998) και στο 77 % (1999) θα πληρωθούν από τα ετήσια προγράμματα PHARE της Πολωνίας.

(1) Εκδίδεται μηνιαίως στην Επίσημη Εφημερίδα των Ευρωπαϊκών Κοινοτήτων, σειρά C.